
NARVA  LINNAVALITSUS 

KORRALDUS

Narva                                                                                                             04.11.2015.a. nr ……........... 
Palli tn 1 asuva ehitise

teenindamiseks vajaliku maa määramine
1. Asjaolud ja menetluse käik
Narva linnas aadressil Palli tn 1 asub ehitis, mis kuulub linnale. Ehitis on registreeritud ehitisregistris numbri 118000938 all, ehitise nimetus on eramu ja kasutamise otstarbe on 11101 üksikelamu. Kuna aadressil Palli tn 1 asuv ehitis on Narva linna omandis, siis nende alune maa-ala munitsipaliseeritakse. Munitsipaliseeritava maaüksuse moodustamise eesmärgil on 07.07.2015.a koostatud maa piiride ettepanek, mis on 31.08.2015.a kooskõlastatud Ida-Viru maavanemaga.
Narva Linnavolikogu 22.10.2015.a otsusega nr 85 „Palli tn 1 maaüksuse munitsipaalomandisse taotlemine ja maa sihtotstarbe määramine“ määrati moodustatavale Palli tn 1 maaüksusele maa sihtotstarve - elamumaa. 
Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.3 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata Palli tn 1 aadressil asuva ehitise (kasutamise otstarve on aiamaja, kood 11103), teenindamiseks vajaliku maa suuruseks 680 m2 vastavalt piiride ettepanekule (lisatud). 

4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Eduard East
Linnapea                                                     Ants Liimets

                                                                    Linnasekretär                                                                                                                                         
